Diari Oficial de la Generalitat Valenciana


Sumari del DOGV 9604, del 26-05-2023 (2023/5585)

RESOLUCIÓ de 19 de maig de 2023, de la Conselleria de Participació, Transparència, Cooperació i Qualitat Democràtica, per la qual es convoquen, per a l'any 2023, subvencions per al finançament d'actuacions d'implementació i promoció dels objectius de desenvolupament sostenible de l'Agenda 2030 en l'àmbit local.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9604

Data del DOGV
:   26-05-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/5585


Data del document
:   19-05-2023

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Resolució

Anàlisi jurídica

 Descriptors 

:   * Conselleria de Participació, Transparència, Cooperació i Qualitat Democràtica
    * ajuda pública
    * desenvolupament sostenible

RESOLUCIÓ de 19 de maig de 2023, de la Conselleria de Participació, Transparència, Cooperació i Qualitat Democràtica, per la qual es convoquen, per a l'any 2023, subvencions per al finançament d'actuacions d'implementació i promoció dels objectius de desenvolupament sostenible de l'Agenda 2030 en l'àmbit local. [2023/5585]  
  
La Llei 18/2017, de 14 de desembre, de la Generalitat, de cooperació i desenvolupament sostenible, estableix en l'apartat segon de l'article 10 que a la conselleria competent en matèria de cooperació internacional al desenvolupament li correspon, d'acord amb el principi de coherència de polítiques per al desenvolupament sostenible, alinear, difondre i avaluar quantitativament i qualitativament les polítiques del Consell per a la consecució dels objectius de desenvolupament sostenible (d'ara en avant ODS) de l'Agenda 2030. Destaquen com a funcions en aquesta matèria les de:  
· Seguiment de les polítiques públiques i dels indicadors estadístics de compliment de l'Agenda 2030.  
· Col·laboració amb l'Administració General de l'Estat i amb altres administracions, organismes i institucions nacionals o supranacionals per a la realització de programes conjunts per a la consecució dels ODS de l'Agenda 2030.  
· Col·laboració per a la consecució dels ODS amb les entitats locals de la Comunitat Valenciana.  
· Qualssevol altres actuacions que determinen la presència i la participació efectiva de la Generalitat en aquest àmbit.  
D'altra banda, l'article 11 del Decret 179/2020, de 30 d'octubre, del Consell, d'aprovació del Reglament orgànic i funcional de la Conselleria de Participació, Transparència, Cooperació i Qualitat Democràtica estableix que li correspon a la Direcció General de Cooperació Internacional al Desenvolupament promoure, fomentar, secundar i coordinar el coneixement, l'aplicació i el seguiment de l'Agenda 2030 per al desenvolupament sostenible.  
En l'Ordre 1/2023, de 28 d'abril, de la Conselleria de Participació, Transparència, Cooperació i Qualitat Democràtica, s'estableixen les bases reguladores i el procediment de concessió de subvencions en matèria d'implementació i promoció dels objectius de desenvolupament sostenible de l'Agenda 2030 a la Comunitat Valenciana, que inclou com un dels seus possibles beneficiaris en la base reguladora segona les entitats locals d'àmbit inferior a la província de la Comunitat Valenciana.  
  
De conformitat amb el que es preveu en el Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, així com el Decret 179/2020, de 30 d'octubre, del Consell, pel qual aprova el Reglament orgànic i funcional de la Conselleria de Participació, Transparència, Cooperació i Qualitat Democràtica, i vista la proposta de 9 de maig de 2023, de la directora general de Cooperació Internacional al Desenvolupament, resolc:  
  
Primer. Objecte  
Convocar les subvencions, en règim de concurrència competitiva, per al finançament d'actuacions d'implementació i promoció dels objectius de desenvolupament sostenible en el marc de l'Agenda 2030 per entitats locals de la Comunitat Valenciana.  
  
Segon. Bases reguladores de la convocatòria  
Les bases per les quals es regeix aquesta convocatòria són les contingudes en l'Ordre 1/2023, de 28 d'abril, de la Conselleria de Participació, Transparència, Cooperació i Qualitat Democràtica, per la qual s'estableixen les bases reguladores i el procediment de concessió de subvencions en matèria d'implementació i promoció dels ODS de l'Agenda 2030, a la Comunitat Valenciana, d'ara en avant, Ordre de bases.  
  
Per a allò que no es preveu en aquesta norma, les subvencions se sotmetran a la normativa bàsica de la Llei 38/2003, de 17 de novembre, general de subvencions (d'ara en avant LGS), i la seua normativa de desplegament, i al que estableix la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
Tercer. Finançament  
1. Aquesta convocatòria de subvencions es finançarà amb càrrec a la línia S8340000, «Subvencions a entitats locals per a la territorialització dels ODS en el marc de l'Aliança de Ciutats per al Desenvolupament Sostenible», dotada amb un import d'1.000.000,00 euros, en el capítol IV, per al finançament de despeses corrents, del pressupost de la Generalitat Valenciana per a l'any 2023; aplicació pressupostària 13.51.37.326.90.5. de la Direcció General de Cooperació Internacional al Desenvolupament.  
2. L'esmentat import podrà ser incrementat a conseqüència d'una generació, una ampliació o una incorporació de crèdit que no requerirà una nova convocatòria, de conformitat amb el que preveu l'article 58, apartat 2, lletra a, punt quart, del Reial decret 887/2006, de 21 de juliol, pel qual s'aprova el Reglament de la Llei general de subvencions.  
  
3. Aquestes subvencions en règim de concurrència competitiva, instrumentades a través de la present convocatòria, segons el que es preveu en l'article 164.a de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i l'article 8.1 de la Llei 38/2003, de 17 de novembre, general de subvencions, estan incloses en el Pla estratègic de subvencions, aprovat mitjançant Resolució de 15 de febrer de 2023, de la Conselleria de Participació, Transparència, Cooperació i Qualitat Democràtica, per la qual s'aprova el Pla estratègic de subvencions per al període 2023-2025.  
  
  
Quart. Actuacions subvencionables  
1. Les iniciatives a subvencionar en la present convocatòria consistiran en projectes i actuacions d'implementació i promoció dels objectius de desenvolupament sostenible en el marc de l'Agenda 2030 en l'àmbit local, que podran consistir en:  
A. Accions d'implementació, territorialització i agenda urbana, l'import màxim subvencionable de les quals serà de 50.000 euros, entre les quals s'inclouen:  
A.1. Accions de territorialització mitjançant la implantació de projectes pilot i actuacions d'implementació dels ODS de l'Agenda 2030 en l'àmbit municipal.  
A.2. Elaboració de projectes pilot de plans d'acció local de l'Agenda Urbana.  
B. Accions de formació, sensibilització i comunicació, l'import màxim subvencionable de les quals serà de 25.000 euros, entre les quals s'inclouen:  
B.1. Accions de formació, sensibilització i comunicació dirigides a incrementar la informació i el coneixement per part de la ciutadania i agents multiplicadors (associacions, grups, col·lectius, etc.), sobre actuacions d'implementació dels ODS de l'Agenda 2030, d'interés per a la Comunitat Valenciana.  
B.2. Accions de formació i capacitació dirigides al personal al servei de les entitats sol·licitants, amb la finalitat de facilitar la implementació de projectes relacionats amb els ODS de l'Agenda 2030.  
  
B.3. Actuacions que tinguen com a finalitat augmentar la participació ciutadana en l'elaboració i seguiment de polítiques públiques orientades a la implementació de l'Agenda 2030 per al desenvolupament sostenible en l'àmbit municipal.  
C. Accions dirigides a promoure el treball en xarxa i les aliances multiactor inclusives, amb la finalitat d'accelerar la implementació de l'Agenda 2030, l'import màxim subvencionable de les quals serà de 25.000 euros.  
2. Tots els projectes i actuacions hauran de complir els següents requisits:  
a) Els projectes hauran d'obtindre la puntuació mínima de 65 punts sobre 100, en els criteris objectius de valoració recollits en la base sisena de l'Ordre de bases.  
b) Han de ser viables tècnicament i pressupostàriament. A l'efecte de la present convocatòria, no es considerarà que un projecte és viable tècnicament i pressupostàriament si en l'informe de valoració tècnica i pressupostària es fa constar que s'ha de minorar la quantia a subvencionar sol·licitada inicialment en més d'un 20 per 100.  
c) Les activitats subvencionades hauran d'identificar clarament les metes dels ODS que persegueix.  
d) Les activitats que se subvencionen podran executar-se fins al 30 de juny de 2024, i podran haver-hi quanties imputables a la subvenció des de l'1 de gener de 2023. Les activitats subvencionades hauran d'executar-se en el territori de la Comunitat Valenciana.  
e) Cada entitat podrà ser beneficiària de subvenció d'un màxim d'un projecte.  
  
Cinqué. Entitats beneficiàries  
1. Podran accedir a la condició de beneficiàries de les subvencions regulades en aquesta convocatòria les entitats locals d'àmbit inferior a la província de la Comunitat Valenciana.  
2. Cada entitat local només podrà presentar una única sol·licitud a la present convocatòria de subvencions.  
3. No podran obtindre la condició de beneficiàries les entitats locals incurses en alguna de les circumstàncies previstes en l'article 13 de la Llei 38/2003, de 17 de novembre, general de subvencions.  
  
Sisé. Despeses subvencionables  
1. Són subvencionables les despeses corrents que, de manera indubtable, responguen a la naturalesa de les actuacions subvencionades, resulten necessàries per a executar-les i es realitzen durant el període assenyalat en el resolc quart d'aquesta convocatòria.  
2. Es considerarà despesa realitzada la que haja sigut efectivament pagada amb anterioritat a la finalització del període de justificació previst en la present convocatòria.  
3. Seran subvencionables les despeses corrents incloses en la base reguladora tercera de l'Ordre de bases, en les condicions i els percentatges que s'hi indiquen.  
4. Per a determinar la proposta de resolució de la convocatòria, s'estableixen els supòsits següents en què es minoraran les despeses pressupostades en la valoració de les sol·licituds:  
a) Les despeses que no estiguen recollides com a subvencionables en la base reguladora tercera de l'ordre de bases.  
b) Les que resulten innecessàries o supèrflues per a l'execució de les activitats proposades en el projecte.  
c) Les despeses que es consideren sobredimensionades o excessives es minoraran parcialment per la quantitat que es considere excessiva.  
d) Les despeses que estiguen incloses en una partida errònia no es minoraran, llevat que, una vegada situades correctament, s'incórrega en el supòsit de l'apartat següent.  
e) Les despeses que excedisquen els límits establits en una partida determinada una vegada minorats els imports pels supòsits anteriors, es minoraran en la quantia que excedisca aquests límits.  
5. La quantia màxima subvencionable del salari o preu/hora corresponent als professionals de la Comunitat Valenciana i el personal tècnic no podrà excedir els 3.400 euros bruts al mes, incloent-hi els costos socials totals corresponents a les cotitzacions a la Seguretat Social i als relatius a l'IRPF.  
6. Les subvencions regulades en aquesta convocatòria seran compatibles amb qualsevol altra subvenció o ajuda per a la mateixa finalitat procedent de qualsevol administració pública o ens públic o privat, nacional, de la Unió Europea o internacional, sempre que el conjunt de les ajudes no supere el cost total de les activitats a subvencionar. Aquesta circumstància haurà de posar-se en coneixement de l'òrgan instructor en el moment en què es produïsca, siga abans o durant l'execució del projecte, aportant la corresponent resolució de concessió.  
  
  
Seté. Presentació de les sol·licituds i termini  
1. L'òrgan encarregat de l'ordenació i instrucció del procediment serà la direcció general que tinga assignades les funcions en matèria d'implementació i promoció dels objectius de desenvolupament sostenible de l'Agenda 2030, que, d'ofici, acordarà totes les actuacions necessàries per a la determinació, coneixement i comprovació de les dades en virtut de les quals ha de dictar-se resolució.  
2. Les sol·licituds es presentaran en el termini de quinze dies hàbils a comptar des de l'endemà de la publicació de l'extracte d'aquesta convocatòria en el Diari Oficial de la Generalitat Valenciana. L'incompliment de l'esmentat termini donarà lloc a l'exclusió de la convocatòria.  
  
3. La presentació de la sol·licitud significa la plena acceptació del que es disposa en l'ordre de bases i en aquesta resolució de convocatòria.  
4. De conformitat amb el que s'estableix en l'article 14.2 de la Llei 39/2015, d'1 d'octubre, del procediment administratiu comú de les administracions públiques (d'ara en avant LPAC), la sol·licitud i la documentació que s'hi adjunta es presentaran exclusivament per via telemàtica, mitjançant la signatura electrònica de l'entitat sol·licitant o de la persona que la represente.  
5. Les sol·licituds es presentaran a través de la seu electrònica de la Generalitat Valenciana, accedint al cercador de tràmits i serveis en l'URL http://www.gva.es/va/inicio/atencion\_ciudadano/buscadores/tramites\_servicios. També es podrà accedir en la pàgina web de la Conselleria de Participació, Transparència, Cooperació i Qualitat Democràtica, en l'URL http://www.cooperaciovalenciana.gva.es. La presentació de la sol·licitud de forma diferent de la telemàtica prevista en aquest apartat determinarà l'exclusió de la convocatòria.  
6. D'acord amb el que es disposa en l'article 28 de l'LPAC, la presentació de la sol·licitud de subvenció comportarà l'autorització de l'entitat sol·licitant perquè l'òrgan gestor obtinga directament dels òrgans administratius corresponents l'acreditació del compliment de les obligacions tributàries i amb la Seguretat Social, prevista en els articles 18 i 19 del Reial decret 887/2006, de 21 de juliol, pel qual s'aprova el Reglament de la Llei general de subvencions, així com l'acreditació del compliment de la resta d'obligacions derivades de l'obtenció de subvencions, i en aquest cas les entitats no hauran d'aportar les corresponents certificacions. En cas que l'entitat sol·licitant s'opose al fet que l'òrgan gestor obtinga directament aquesta informació, haurà d'indicar-ho expressament en el formulari telemàtic de sol·licitud, i queda obligat a aportar els documents acreditatius corresponents.  
  
7. Tots els imports inclosos en la sol·licitud i els annexos hauran de ser en nombres enters sense decimals.  
8. Els models de formularis i d'annexos es troben en l'URL de la sol·licitud esmentada i, en la web de la Conselleria de Participació, Transparència, Cooperació i Qualitat Democràtica, en l'URL http://www.cooperaciovalenciana.gva.es.  
  
Huité. Documentació preceptiva  
La sol·licitud haurà d'anar acompanyada de la següent documentació preceptiva:  
1. Annex de sol·licitud específica de subvencions, en el qual constarà la informació relativa a les dades d'identificació de l'entitat sol·licitant, les dades relatives a l'actuació i l'aportació documental. A més, en aquesta sol·licitud es recollirà la formulació del projecte, que reflectirà els diferents apartats objecte de valoració, així com les partides pressupostàries previstes.  
2. Certificat de l'acord de l'òrgan competent, amb la conformitat per a sol·licitar la subvenció i acceptar els compromisos corresponents.  
  
3. En el cas que en el formulari de sol·licitud es desautoritze la Conselleria de Participació, Transparència, Cooperació i Qualitat Democràtica perquè aquesta obtinga, de manera directa a través de certificats telemàtics, l'acreditació del compliment de les obligacions davant de la Seguretat Social i tributàries davant de l'Estat i la Generalitat, s'hauran d'aportar els certificats acreditatius d'aquestes circumstàncies. En el cas dels certificats acreditatius d'estar al corrent d'obligacions tributàries, han d'incloure l'acreditació d'aquesta circumstància referida a l'efecte de l'obtenció d'ajudes i subvencions.  
4. En el cas de nou perceptor o nou compte bancari, haurà d'acreditar la tramitació de la inscripció del nou compte, que es realitzarà a través del Procediment per a tramitar les altes, modificacions i baixes de les domiciliacions bancàries, en el tràmit automatitzat: https://www.gva.es/va/inicio/procedimientos'id\_proc=22254&version=amp  
  
5. La no aportació de la documentació prevista en l'apartat 1 d'aquest resolc en el termini de presentació de la sol·licitud inicial determinarà l'exclusió de la convocatòria, sense que siga possible aportar-la en un tràmit posterior.  
Nové. Documentació valorativa  
L'entitat sol·licitant podrà adjuntar a la sol·licitud la següent documentació valorativa:  
1. Certificat, emés per l'òrgan competent de l'entitat, en què es faça constar l'antiguitat de pertinença a l'Aliança de Ciutats per al Desenvolupament Sostenible de la Generalitat Valenciana, especificant-hi la data de la sessió plenària en la qual es va aprovar la seua inclusió en aquesta i/o pertinença a altres xarxes o estructures de coordinació en matèria de desenvolupament sostenible.  
2. Certificat, emés per l'òrgan competent de l'entitat, en què es facen constar les iniciatives, les actuacions i els projectes desenvolupats en matèria de desenvolupament sostenible, referits als cinc anys anteriors a la present convocatòria.  
3. Pla o estratègia municipal per a la implementació de l'Agenda 2030 per al desenvolupament sostenible.  
4. Certificat, emés per l'òrgan competent de l'entitat, en què es faça constar si l'entitat disposa d'un codi ètic i/o d'òrgans específics per a vetlar per l'adopció i l'aplicació efectiva dels programes sobre els ODS de l'Agenda 2030.  
  
Desé. Aportació de documentació en els tràmits posteriors de la convocatòria  
Una vegada presentada la sol·licitud amb la documentació annexa corresponent, l'aportació posterior de documentació, com en el tràmit d'esmena, al·legacions a la proposta de resolució o recursos contra la resolució, així com la presentació de documentació derivada de l'execució o justificació de la subvenció, es realitzaran de manera telemàtica en el tràmit específic d'aportació de documentació, en la seu electrònica de la Generalitat, accedint al cercador de tràmits i serveis en l'URL següent:  
https://www.gva.es/es/inicio/procedimientos'id\_proc=19092&version=amp  
També es podrà accedir al tràmit des de la web de la Conselleria de Participació, Transparència, Cooperació i Qualitat Democràtica, en l'URL següent:  
https://cooperaciovalenciana.gva.es  
  
Onzé. Mitjà de notificació o publicació dels diferents tràmits que s'han de formalitzar en la convocatòria  
1. La llista de les entitats sol·licitants que hagen d'esmenar la sol·licitud, o adjuntar els documents preceptius esmenables que no es van presentar amb la sol·licitud, del resolc huité d'aquesta convocatòria, es publicarà en la pàgina web de la Conselleria de Participació, Transparència, Cooperació i Qualitat Democràtica, en l'URL http://www.cooperaciovalenciana.gva.es, amb la indicació que si en el termini de deu dies no s'aporten correctament, es considerarà que desisteixen de la seua sol·licitud, amb una resolució prèvia per la qual es declararà el motiu d'exclusió.  
2. La proposta de resolució serà publicada en la web de la Conselleria de Participació, Transparència, Cooperació i Qualitat Democràtica, en l'URL http://www.cooperaciovalenciana.gva.es, a l'efecte que les entitats interessades puguen presentar al·legacions en el termini de deu dies hàbils des de la publicació.  
3. La resolució de la convocatòria es publicarà en el Diari Oficial de la Generalitat Valenciana, d'acord amb el que estableix el resolc catorzé d'aquesta convocatòria.  
  
Dotzé. Comissió de valoració  
La comissió de valoració estarà composta per:  
a) La persona titular de la direcció general competent en matèria d'implementació i seguiment de l'Agenda 2030 de desenvolupament sostenible, que actuarà com a president o presidenta de la comissió.  
b) La persona titular de la Subdirecció General d'Implementació i Seguiment de l'Agenda 2030 de Desenvolupament Sostenible.  
b) La persona titular del Servei d'Implementació i Coordinació de l'Agenda de 2030 de Desenvolupament Sostenible.  
d) La persona titular del Servei d'Anàlisi, Estudis, Promoció i Seguiment de la direcció general de Cooperació Internacional al Desenvolupament.  
e) Un funcionari o funcionària de la direcció general competent en matèria d'implementació i seguiment de l'Agenda 2030 de desenvolupament sostenible, que ocuparà la secretaria amb veu, però sense vot.  
  
Tretzé. Criteris objectius de valoració  
1. Els criteris objectius de valoració de les sol·licituds presentades a aquesta convocatòria seran els recollits en la base reguladora sisena de l'Ordre de bases, amb la ponderació establida en l'annex I d'aquesta resolució de convocatòria.  
2. La comissió de valoració establida en el resolc anterior podrà requerir als sol·licitants l'ampliació de la informació continguda en les memòries, amb la finalitat de facilitar la millor avaluació de les sol·licituds.  
3. Des de la comissió de valoració es podrà instar les entitats beneficiàries a reformular les seues sol·licituds, en els termes previstos per l'article 27 de la Llei 38/2003, de 17 de novembre, general de subvencions, en relació amb l'article 61 del seu reglament de desplegament.  
  
Catorzé. Resolució  
1. La resolució per la qual es concedisquen o deneguen les subvencions es publicarà en el Diari Oficial de la Generalitat Valenciana i en la pàgina web de la Conselleria de Participació, Transparència, Cooperació i Qualitat Democràtica, en l'URL https://cooperaciovalenciana.gva.es/es/inicio.  
En la resolució constaran les entitats beneficiàries i la subvenció concedida, així com, si és el cas, les sol·licituds excloses i els motius de denegació. La seua publicació produirà els efectes de notificació a les persones interessades, d'acord amb el que disposa l'LPAC.  
  
2. El termini màxim per a dictar i publicar la resolució serà de sis mesos des de la data de publicació de la convocatòria en el Diari Oficial de la Generalitat Valenciana. Transcorregut l'esmentat termini, sense que s'haja dictat i notificat la resolució, les peticions es consideraran desestimades per silenci administratiu.  
3. En el cas de produir-se una renúncia a la subvenció per part d'una entitat beneficiària, la sol·licitud s'exclourà de la convocatòria i la comissió de valoració es reunirà de nou d'acord amb el que estableix la base novena de l'Ordre de bases.  
4. Contra el que es disposa en la resolució, que posa fi a la via administrativa, es podrà interposar potestativament un recurs de reposició davant del mateix òrgan que ha dictat l'acte en el termini d'un mes, comptat des de l'endemà de la publicació, de conformitat amb el que es preveu en els articles 123 i 124 de l'LPAC, o bé un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptats des de l'endemà de la publicació, de conformitat amb el que s'estableix en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici que s'utilitze qualsevol altra via que es considere oportuna.  
  
Quinzé. Règim de lliurament de pagament  
Les subvencions que s'atorguen en el marc d'aquesta convocatòria es podran abonar íntegrament de forma anticipada a la seua justificació mitjançant una transferència a l'entitat bancària designada per l'entitat beneficiària a aquest efecte, sense que siga procedent la constitució de garanties.  
  
Setzé. Justificació econòmica i tècnica de les subvencions  
1. L'aplicació de l'import de la subvenció serà justificada per l'entitat beneficiària mitjançant la presentació d'un certificat expedit per un habilitat o habilitada nacional amb competències en matèria d'intervenció, en què indique detalladament les despeses i la seua quantia amb càrrec a cada actuació, i que inclourà:  
a) Una memòria de les actuacions desenvolupades, que contindrà com a mínim els apartats següents: identificació de l'actuació finançada, valoració de l'assoliment dels objectius i resultats aconseguits, descripció i avaluació de les activitats realitzades, i informació quantitativa i qualitativa sobre les persones i entitats participants.  
  
Juntament amb la memòria s'aportarà la documentació que hagen generat les diverses activitats del projecte: material gràfic o audiovisual, material didàctic, enllaços web, qüestionaris d'avaluació realitzats pels participants, i altres documents que puguen contribuir a la verificació de l'efectiva realització de l'activitat finançada.  
b) Una memòria econòmica abreujada justificativa de la despesa realitzada.  
2. Les persones beneficiàries de les subvencions tindran de termini fins al 31 de juliol de 2024 per a presentar la documentació justificativa de la totalitat de la subvenció concedida.  
  
Desseté. Difusió de l'origen de les subvencions, comunicació i difusió del projecte  
1. L'entitat haurà de donar a conéixer de manera inequívoca que es tracta d'actuacions subvencionades per la Generalitat, a través de la conselleria competent en matèria d'implementació i promoció dels objectius de desenvolupament sostenible de l'Agenda 2030, tant en qualsevol acte o mitjà que s'empre per a difondre i promocionar l'actuació o actuacions subvencionades, com en qualsevol publicació o relació amb terceres parts la fi de les quals siga divulgar-les, qualsevol quin siga el tipus de suport emprat, imprés o digital, incorporant en qualsevol material gràfic orientat a la difusió de l'activitat objecte de la subvenció el logotip de la «Generalitat Valenciana, Conselleria de Participació, Transparència, Cooperació i Qualitat Democràtica» com a entitat finançadora.  
El logotip serà facilitat per la direcció general competent en matèria d'implementació i seguiment de l'Agenda 2030.  
A aquest efecte, el manual corporatiu d'estil per a l'ús de logotips de la Generalitat Valenciana està disponible en l'URL http://www.presidencia.gva.es/manuales-corporativos.  
2. Juntament amb l'informe final, s'haurà de remetre a l'òrgan gestor una relació de tots els materials de difusió editables i materials didàctics produïts durant l'execució, adjuntant almenys un exemplar original i complet d'aquests. L'òrgan gestor podrà disposar d'aquests materials per a difondre'ls gratuïtament i amb menció expressa de l'entitat que els haja produïts.  
  
Dihuité. Pla de control  
El pla de control d'aquesta convocatòria es realitzarà en els termes que assenyala la Resolució de 22 de març de 2023, de la consellera de Participació, Transparència, Cooperació i Qualitat Democràtica, per la qual s'aprova el pla de control aplicable durant l'execució de les subvencions concedides en matèria d'implementació dels objectius de desenvolupament sostenible (Agenda 2030), segons els instruments de control aplicables en les subvencions atorgades a través d'una convocatòria en règim de concurrència competitiva, que podrà consultar-se en l'URL següent:  
https://participacio.gva.es/va/web/cooperacion/guies-i-instruccions  
  
Denové. Clàusula de protecció de dades  
De conformitat amb la legislació vigent en matèria de protecció de dades, la informació de caràcter personal proporcionada per les entitats interessades serà utilitzada per la Generalitat per a procedir a la tramitació de la sol·licitud a l'empara de la Llei 38/2003, de 17 de novembre, general de subvencions, i de la Llei 1/2015, de la Generalitat, d'hisenda pública, del sector públic instrumental i de subvencions. Les entitats podran exercir els drets d'accés, rectificació, cancel·lació, oposició, supressió, portabilitat i limitació del tractament davant de la conselleria que gestiona la present ajuda, així com reclamar, si és el cas, davant de l'autoritat de control en matèria de protecció de dades, especialment quan no haja obtingut satisfacció en l'exercici dels seus drets.  
  
  
Contra el que es disposa en aquesta resolució, que posa fi a la via administrativa, es podrà interposar potestativament un recurs de reposició davant del mateix òrgan que ha dictat l'acte en el termini d'un mes, comptat des de l'endemà de la publicació, de conformitat amb el que es preveu en els articles 123 i 124 de l'LPAC, o bé un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la publicació, de conformitat amb el que s'estableix en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici que s'utilitze qualsevol altra via que es considere oportuna.  
  
València, 19 de maig de 2023.- La consellera de Participació, Transparència, Cooperació i Qualitat Democràtica: Rosa Pérez Garijo.  
  
  
ANNEX I  
Criteris per a l'avaluació ex ante de les actuacions   
d'implementació i promoció dels objectius de desenvolupament sostenible de l'Agenda 2030 en l'àmbit local  
  
  
BLOC I: CRITERIS RELACIONATS AMB LA VALORACIÓ DE LA QUALITAT DEL PROJECTE (fins a 70 punts)  
  
  
A1. Grau de concreció i detall en la contextualització, el diagnòstic i la justificació de l'actuació (fins a 10 punts)  
  
Criteris Puntuació màxima  
A1.1. Pertinència i coherència de la justificació del projecte. 4  
A1.2. Claredat i detall en la contextualització i diagnòstic de la intervenció. 3  
A1.3. Identificació i descripció de la població destinatària. 3  
  
  
  
A2. Qualitat del disseny del projecte (fins a 30 punts)  
  
Criteris Puntuació màxima  
A2.1. Pertinència i grau de descripció   
de les activitats. 8  
A2.2. Contextualització del projecte en el marc de l'Agenda 2030 per al desenvolupament sostenible. 5  
A2.3. Promoció de la participació i generació d'aliances amb altres agents locals. 5  
A2.4. Claredat i concreció en la definició dels objectius del projecte. 4  
A2.5. Adequació del marc metodològic. 4  
A2.6. Qualitat dels instruments de seguiment i avaluació del projecte. 4  
  
  
  
A3. Viabilitat tècnica i financera (fins a 15 punts)  
  
Criteris Puntuació màxima  
A4.1. Adequació i coherència en la formulació pressupostària. 6  
A4.2. Viabilitat tècnica i suficiència dels recursos, equipaments i personal destinat al projecte. 5  
A4.3. Cofinançament del projecte per l'entitat sol·licitant:  
- Més del 20 % (4 punts)  
- Superior al 10 % i inferior al 20 % (3 punts)  
- Entre el 5 % i el 10 % (2 punts)  
- Sense aportació pròpia o quan aquesta siga inferior al 5 % (0 punts) 4  
  
  
  
  
A4. Incorporació dels enfocaments transversals (fins a 5 punts)  
  
Criteris Puntuació màxima  
A4.1. Incorporació al projecte de l'enfocament basat en gènere. 3  
A4.2. Incorporació al projecte d'altres enfocaments transversals. 2  
  
  
  
A5. Adequació del projecte a les prioritats de la Generalitat Valenciana (fins a 5 punts)  
  
Criteris Puntuació màxima  
A5.1. L'entitat sol·licitant és una mancomunitat. 5  
A5.2. El projecte té incidència en un municipi de menys de 5.000 habitants. 3  
  
  
  
A6. Repercussió del pla d'actuacions a realitzar (fins a 5 punts)  
  
Criteris Puntuació màxima  
A6.1. El pla d'actuacions tindrà repercussió en tota la població. 5  
A6.2. El pla d'actuacions tindrà repercussió en alguns col·lectius. 3  
  
  
  
BLOC II: ALINEACIÓ DE L'ENTITAT SOL·LICITANT AMB L'AGENDA 7886 DMO AL DESENVOLUPAMENT SOSTENIBLE (fins a 30 punts)  
  
B.1. Iniciatives, actuacions i projectes impulsats en matèria de desenvolupament sostenible (fins a 13 punts)  
  
Criteris Puntuació màxima  
B1.1. Experiència en el desenvolupament d'activitats d'educació per al desenvolupament sostenible i sensibilització en matèria de sostenibilitat:  
- L'entitat sol·licitant acredita haver desenvolupat més de 10 iniciatives o actuacions en matèria de desenvolupament sostenible en els 5 anys anteriors a la convocatòria. 10  
- L'entitat sol·licitant acredita haver desenvolupat entre 6 i 10 iniciatives o actuacions en matèria de desenvolupament sostenible en els 5 anys anteriors a la convocatòria. 8  
- L'entitat sol·licitant acredita haver desenvolupat fins a 5 iniciatives o actuacions en matèria de desenvolupament sostenible en els 5 anys anteriors a la convocatòria. 6  
B1.2. Plans i programes propis en matèria de sostenibilitat:  
- L'entitat sol·licitant disposa d'un pla o estratègia d'implementació de l'Agenda 2030 per al desenvolupament sostenible en l'àmbit de la planificació municipal. 3  
  
  
  
B.2. Pertinença xarxes que impulsen la sostenibilitat (fins a 12 punts)  
  
Criteris Puntuació  
B2.1. Antiguitat de pertinença a l'Aliança de Ciutats per al Desenvolupament Sostenible.  
- L'entitat sol·licitant pertany a l'Aliança de Ciutats per al Desenvolupament Sostenible amb una antiguitat de més de 3 anys. 7  
- L'entitat sol·licitant pertany a l'Aliança de Ciutats per al Desenvolupament Sostenible amb una antiguitat superior a 2 anys i fins a 3 anys. 6  
- L'entitat sol·licitant pertany a l'Aliança de Ciutats per al Desenvolupament Sostenible amb una antiguitat d'entre 1 i 2 anys. 5  
- L'entitat sol·licitant pertany a l'Aliança de Ciutats per al Desenvolupament Sostenible amb una antiguitat inferior a 1 any. 4  
B2.2. Pertinença a altres xarxes que impulsen la sostenibilitat (diferents de l'Aliança de Ciutats per al Desenvolupament Sostenible de la Generalitat Valenciana):  
- L'entitat sol·licitant pertany a 2 o més xarxes o estructures de coordinació en matèria de desenvolupament sostenible. 5  
- L'entitat sol·licitant pertany almenys a 1 xarxa o estructura de coordinació en matèria de desenvolupament sostenible. 4  
  
  
  
B.3. Disposar d'un codi ètic i/o d'òrgans específics per a vetlar per l'adopció i l'aplicació efectiva dels programes sobre els ODS de l'Agenda 2030 (fins a 5 punts)  
  
Criteris Puntuació  
B3.1. L'entitat disposa d'un codi ètic per a vetlar per l'adopció i l'aplicació efectiva dels programes sobre els ODS de l'Agenda 2030. 3  
B3.2. L'entitat té constituïts òrgans específics per a vetlar per l'adopció i l'aplicació efectiva dels programes sobre els ODS de l'Agenda 2030. 2